Man geskiet ná amok in drankwinkel | Maroela Media
Man geskiet ná amok in drankwinkel
'n 39-jarige man word onder polisiebewaking in 'n hospitaal in Port Elizabeth behandel ná 'n voorval in 'n drankwinkel waartydens hy deur 'n vrouepolisiekonstabel geskiet is.
Konst. Mncedi Mbombo, woordvoerder van die polisie, het gesê die verdagte was Vrydag in 'n drankwinkel in Motherwell. Hy het glo 'n bottel brandewyn van die rak af gevat, die bottel gebreek en gedreig om 'n 32-jarige polisiebeampte wat ook in die winkel was daarmee te steek.
"Die konstabel het haar vuurwapen uitgepluk en die man beveel om die bottel neer te sit. Die man het glo op die beampte afgestorm waarna sy hom in die bolyf geskiet het." Volgens Mbombo was die man glo in die winkel om dit te beroof.
Die verdagte sal binnekort in die hof verskyn op aanklag van kwaadwillige saakbeskadiging en poging tot moord.
Handelaar in hof vir 'motordiefstal'
Kobus van den Berg · 4 jare gelede
Jan gee haar gelyk sy het ten minste raak geskiet ! He he !
Poging tot moord teen die polisie vrou? Vra maar net…. Of sy is dalk 'pers'?
Wat soek polisievrou in drankwinkel in werkstyd?
Mooi Will i am. Weereens eie afleidings. Ek kon geen aanduiding in die berig kry dat die polisie vrou aan diens was nie. Het jy geweet polisie beamptes kan hulle vuurwapens huis toe neem? Sy kon van diens gewees het of 'n saak ondersoek het.
Hulle pas die brandewyn op.
Maroela, so dikwels sensor julle sinvolle kommentare maar plaas drek soos die spul. Dankie vir jou plasing, Koos. Hulle verstaan dit nie.
Freud · 4 jare gelede
Ek stem saam dat baie sinvolle kommentare verwyder word, terwyl die wat haat en rassisme aanblaas geplaas word. Ek stem ook met jou siening saam oor hierdie kommentare.
Welldone · 4 jare gelede
Welldone Polisie vrou, regte tyd,regte plek & regte optrede! Mag dit almeer en meer gebeur teen kriminaliteit!